पृथ्वी शॉ (PRITHVI SHAW) ने वेस्टइंडीज (IND v WI) के खिलाफ पहले टेस्ट में ऐसा कारनामा कर दिखाया. जिसको देखकर हर भारतीय क्रिकेट फेन के चेहरे पर मुस्कान है. 18 साल की उम्र में पृथ्वी शॉ टीम इंडिया के लिए डेब्यू कर रहे हैं. ये उनके लिए सबसे बड़ी उपलब्धी है. घरेलू क्रिकेट में शानदार परफॉर्मेंस को देखते हुए उनको टीम इंडिया में खलेने का मौका मिला. उसको उन्होंने खूब भुनाया. पृथ्वी ने बचपन से देश के लिए क्रिकेट खेलने का सपना देखा था. जो आज पूरा हुआ. लेकिन सचिन तेंदुलकर पृथ्वी शॉ के लिए पहले ही भविष्यवाणी कर चुके थे. सचिन जब पृथ्वी से पहली बार मिले तब ही समझ गए थे कि वो एक दिन जरूर टीम इंडिया के लिए खेलेंगे. 10 साल पहले एक दोस्त ने सचिन को पृथ्वी से मिलवाया था. उनके दोस्त ने कहा कि इस बच्चे का खेल देखो और बताओ क्या हो सकता है. जिसके बाद सचिन ने उसका खेल देखा और कुछ टिप्स दिए. बाद में सचिन ने उनके दोस्त से कहा कि एक दिन ये खिलाड़ी जरूर टीम इंडिया के लिए खेलेगा. जैसे ही पृथ्वी शॉ मैदान में उतरे तो रिकॉर्डों की झड़ी लगा दी. उन्होंने एक नहीं बल्कि लंच से पहले 3 रिकॉर्ड बना डाले.